CELEX: 32014R0725
Language: lt
Date: 2014-06-30 00:00:00
Title: 2014 m. birželio 30 d. Komisijos įgyvendinimo reglamentas (ES) Nr. 725/2014, kuriuo dėl Sąjungos naujų tarifinių kvotų tam tikriems Islandijos kilmės žuvų ir žuvininkystės produktams iš dalies keičiamas Tarybos reglamentas (EB) Nr. 499/96

1.7.2014   
            
            
               LT
            
            
               Europos Sąjungos oficialusis leidinys
            
            
               L 192/40
            
         KOMISIJOS ĮGYVENDINIMO REGLAMENTAS (ES) Nr. 725/2014
   2014 m. birželio 30 d.
   kuriuo dėl Sąjungos naujų tarifinių kvotų tam tikriems Islandijos kilmės žuvų ir žuvininkystės produktams iš dalies keičiamas Tarybos reglamentas (EB) Nr. 499/96
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1996 m. kovo 19 d. Tarybos reglamentą (EB) Nr. 499/96, kuriuo nustatomos tam tikrų Islandijos kilmės žuvų ir žuvininkystės produktų Sąjungos tarifinės kvotos ir numatomas jų administravimas (1), ypač į jo 5 straipsnio 1 dalies b punktą,
   kadangi:
   
               (1)
            
            
               Kroatijos Respublikai įstojus į Europos Sąjungą, Tarybos sprendimu 2014/343/ES (2) patvirtintas Europos ekonominės bendrijos ir Islandijos susitarimo papildomo protokolo pasirašymas ir laikinas taikymas;
            
         
               (2)
            
            
               papildomame protokole numatytos dvi naujos į laisvą apyvartą Europos Sąjungoje skirtų išleisti Islandijos kilmės užšaldytų norveginių omarų ir šviežių ar atšaldytų paprastųjų jūrinių ešerių filė tarifinės kvotos;
            
         
               (3)
            
            
               kad būtų galima taikyti naująsias tarifines kvotas, būtina iš dalies pakeisti Reglamentą (EB) Nr. 499/96;
            
         
               (4)
            
            
               naujosios tarifinės kvotos turėtų būti taikomos dvylika mėnesių. Vadovaujantis Sprendimu 2014/343/ES, tos kvotos turi būti taikomos nuo papildomo protokolo laikinojo taikymo pradžios dienos. Todėl šis reglamentas turėtų būti taikomas nuo tos pačios dienos;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 499/96 priedas papildomas šiomis eilutėmis:
   
               09.0813
            
            
               0304 49 50
            
            
                
            
            
               Paprastųjų jūrinių ešerių (Sebastes spp.) filė, šviežia arba atšaldyta
            
            
               Nuo 2014 08 01 iki 2015 07 31
            
            
               100
            
            
               0
            
         
               09.0814
            
            
               0306 15 90
            
            
                
            
            
               Norveginiai omarai (Nephrops norvegicus), užšaldyti
            
            
               Nuo 2014 08 01 iki 2015 07 31
            
            
               60
            
            
               0
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. rugpjūčio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. birželio 30 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 75, 1996 3 23, p. 8.
   
      (2)  OL L 170, 2014 6 11, p. 3.